Скупштина Општине Врњачка Бања, на \_\_\_\_\_\_\_\_\_\_ седници одржаној дана \_\_\_\_\_\_\_\_\_\_ године, на основу чл.20. ст.1 тачка 2. и чл.32. ст.1. тачка 6. Закона о локалној самоуправи (''Сл. гласник РС'', бр.129/07, 83/14 – др.закон, 101/16 – др.закон и 47/18), чл. 12. и 13. Закона о јавно – приватном партнерству и концесијама („Сл.гласник РС“, бр.88/11, 15/16 и 104/16) и члана 36. Статута Општине Врњачка Бања (''Сл.лист општине Врњачка Бања'', бр.23/16-пречишћен текст), доноси

О Д Л У К У

о стављању ван снаге

Одлуке о отпочињању поступка реализације пројекта јавно приватног партнерства за замену постојећих светиљки јавне расвете штедљивим ''ЛЕД'' светиљки у зони улица, паркова, шеталишта, на јавним површинама и спољашње декоративне јавне расвете јавних зграда у насељеним местима у циљу реконструкције, рационализације и одржавања система јавног осветљења на територији

општине Врњачка Бања

Члан 1.

Ставља се ван правне снаге Одлука о отпочињању поступка реализације пројекта јавно приватног партнерства за замену постојећих светиљки јавне расвете штедљивим ''ЛЕД'' светиљки у зони улица, паркова, шеталишта, на јавним површинама и спољашње декоративне јавне расвете јавних зграда у насељеним местима у циљу реконструкције, рационализације и одржавања система јавног осветљења на територији општине Врњачка Бања („Сл.лист општине Врњачка Бања“, бр. 7/17).

Члан 2.

Обавезује се Општинско веће општине Врњачка Бања да обавести Комисију за Јавно – приватно партнерство Владе Републике Србије о одустајању од поступка реализације пројекта јавно приватног партнерства за замену постојећих светиљки јавне расвете штедљивим ''ЛЕД'' светиљки у зони улица, паркова, шеталишта, на јавним површинама и спољашње декоративне јавне расвете јавних зграда у насељеним местима у циљу реконструкције, рационализације и одржавања система јавног осветљења на територији општине Врњачка Бања и да донесе решење о разрешењу чланова Стручног тима задуженог за праћење и реализацију напред наведеног пројекта јавно – приватног партнерства(„Сл.лист општине Врњачка Бања“, бр. 4/18).

Члан 3.

Акта донета од стране Јавног тела и Стручног тима за спровођење пројекта из члана 2., неће производити правна дејства од дана ступања на снагу ове Одлуке.

Члан 4.

Ова одлука ступа на снагу 8-ог дана од дана објављивања у „Сл.листу општине Врњачка Бања.“

СКУПШТИНА ОПШТИНЕ ВРЊАЧКА БАЊА

Број: 9-524/18 од \_\_\_\_\_\_\_\_\_године

 ПРЕДСЕДНИК

 СКУПШТИНЕ ОПШТИНЕ

 Иван Радовић

О б р а з л о ж е њ е

 **Правни основ за доношење ове одлуке** налази се у чл.20. ст.1 тачка 2. и чл.32. ст.1. тачка 6. Закона о локалној самоуправи (''Сл. гласник РС'', бр.129/07, 83/14 – др.закон, 101/16 – др.закон и 47/18) којим је прописано да Скупштина јединице локалне самоуправе уређује и обезбеђује обављање и развој комуналне делатности, као и право јединице локалне самоуправе да доноси прописе и друга општа акта, чл. ), чл. 12. и 13. Закона о јавно – приватном партнерству и концесијама („Сл.гласник РС“, бр.88/11, 15/16 и 104/16), који регулишу поступање Јавних тела за реализацију пројеката јавно – приватних партнерстава и чл. 36. Статута Општине Врњачка Бања (''Сл.лист општине Врњачка Бања'', бр.23/16-пречишћен текст), којим су уређење надлежности Скупштине општине Врњачка Бања.

**Разлози за доношење ове одлуке:**

 Општина Врњачка Бања је у поступку реализације пројекта јавно – приватног партнерства за замену постојећих светиљки јавне расвете штедљивим ''ЛЕД'' светиљкама, константно вршила процену финансијских ефеката предложеног пројекта на буџет јединице локалне самоуправе током животног века трајања пројекта.Приликом наведених анализа неспорно је утврђено да је предложеним начином реализације пројекта кроз јавно – приватно пратнерство сав ризик спровођења пројекта на страни приватног партнера, али је такође и целокупна финансијска добит на страни приватног партнера.Доношењем ове Одлуке, Општина Врњачка Бања остаје при становишту да је од изузетне стратешке важности за локалну самоуправу спровођење пројекта замене постојећих светиљки јавне расвете штедљивим светиљкама, али не путем закључивања уговора о јавно – приватном партнерству, већ путем капиталних инвестиција у поступку реализације трогодишњег капиталног буџета општине Врњачка Бања. На тај начин, ризик спровођења пројетка је у потпуности на страни јединице локалне самоуправе, али је и целокупна добит, а која ће се остварити путем уштеда у буџету општине, на страни општине Врњачка Бања, а који ће се употребљавати за реализацију других пројеката и других обавеза које се финансирају из буџета јединице локалне самоуправе.

 **Објашњење основних правних института:**

Чл. 1. предвиђено је стављање ван правне снаге Одлуке о отпочињању поступка реализације пројекта јавно приватног партнерства за замену постојећих светиљки јавне расвете штедљивим ''ЛЕД'' светиљки у зони улица, паркова, шеталишта, на јавним површинама и спољашње декоративне јавне расвете јавних зграда у насељеним местима у циљу реконструкције, рационализације и одржавања система јавног осветљења на територији општине Врњачка Бања („Сл.лист општине Врњачка Бања“, бр. 7/17).

Чл. 2. Уређује обавезу Општинско већа да извести Комисију за ЈПП о одустајању о поступка реализације пројекта путем јавно – приватног партнерства и обавезу доношења Решења о разрешењу чланова Јавног тела и стручног тима.

Чл. 3. уређује престанак важење аката донетих од стране Јавног тела и Стручног тима.

Чл. 4. Уређено је ступање на правну снагу ове Одлуке.

 **Финансијска средства потребна за спровођење ове Одлуке:**

 За спровођење ове одлуке нису потребна додатна финансијска средства.

Обрадила: НАЧЕЛНИК

Гордана Радичевић, чланица Стручног тима ОПШТИНСКЕ УПРАВЕ

 Славиша Пауновић